വാതില്പ്പടി സേവന പദ്ധതി ഉദ്ഘാടനം കുറിച്ചി : വാതില്പ്പടി സേവന പദ്ധതി പരിശീലന പരിപാടികളുടെ ജില്ലാതല ഉദ്ഘാടനം ഇന്ന് രാവിലെ 9 ന് കുറിച്ചി സര്വീസ് സഹകരണ ബാങ്ക് ഹാളില് അഡ്വ.ജോബ് മൈക്കിള് എം.എല്.എ നിര്വഹിക്കും. കുറിച്ചി പഞ്ചായത്ത് പ്രസിഡന്റ് സുജാത സുശീലന് അദ്ധ്യക്ഷത വഹിക്കും. ആദ്യഘട്ടമെന്ന നിലയില് അശരണരും, ആലംബഹീനരുമായവര്ക്ക് വീട്ടുപടിക്കല് മസ്റ്ററിംഗ്, സാമൂഹ്യ സുരക്ഷാ പെന്ഷന് അപേക്ഷകള്, ലൈഫ് സര്ട്ടിഫിക്കറ്റ്, മുഖ്യമന്ത്രിയുടെ ദുരിതാശ്വാസ നിധിയില് നിന്നുള്ള ചികിത്സാ സഹായ അപേക്ഷ, പാലിയേറ്റീവ് രോഗികള്ക്കുള്ള മരുന്ന് വിതരണം എന്നീ സേവനങ്ങളാണ് വീട്ടുപടിക്കല് എത്തിക്കുന്നത്.